open-index/open-wikipedia-markdown huggingface dataset:
Վերա Ֆիրսանովա

**Վերա Իվանովնա Ֆիրսանովա** (, 1-ին ամուսնական ազգանունը՝ Վորոնինա, 2-րդ ամուսնական ազգանունը՝ Գանեցկայա, ), մոսկվացի խոշոր տնատեր, ձեռնարկատեր, մեկենաս։

## Կենսագրություն
Վերա Իվանովնա Ֆիրսանովան եղել է մոսկվացի գործարար Իվան Գրիգորևիչ Ֆիրսանովի միակ զավակը։ Հայրը 17-ամյա Վերային ամուսնացրել է Վ. Պ. Վորոնովի հետ, որն աշխատում էր Հաշվապահական բանկում և այնտեղ պահում իր խնայողությունները։ Վորոնինը երիտասարդ կնոջը պահում էր փակի տակ և աչքի էր ընկնում զարմանալի ժլատությամբ։

Հոր մահից հետո Վերա Իվանովնան ստացել է հսկայական ժառանգություն, գլխավորել ընտանեկան գործը և ամուսնալուծվել է` ամուսնուն վճարելով մեկ միլիոն ռուբլի՝ ընդունելով իրեն վերագրված մեղադրանքները։ 1881 թվականին Ֆիրսանովան դարձել է Մոսկվայի հոգաբարձուների կոմիտեի անդամ։ 1883 թվականին Ֆիրսանովայի դրամական միջոցներով ճարտարապետ Միտրոֆան Արսենևը կառուցել է չորս հարկանի «տուն այրիների և որբերի համար» (Էլեկտրիչեսկի նրբանցք 5), որը նա նվիրաբերել է կայսրուհու հովանու ներքո գտնվող եղբայրական հասարակության հանձնաժողովին։ Իրեն պատկանող Սերեդնիկովո գյուղը Ֆիրսանովան վերածել է մերձմոսկովյան մշակութային կենտրոնի, որտեղ համերգներով հանդես են եկել Ֆեոդոր Շալյապինը, կոմպոզիտորներ Սերգեյ Ռախմանինովը և Գեորգի Կոնյուսը, այստեղ են եղել նկարիչներ Վալենտին Սերովն ու Կոնստանտին Յուոնը։ 1893 թվականին Ֆիրսանովայի դրամական միջոցներով և խնդրագրով կալվածքի կողքին բացվել է Նիկոլաևսկի երկաթուղու կիսակայարանը (այժմ`«Ֆիրսանովկա» հարթակ)։

Վերա Իվանովնան երկրորդ անգամ ամուսնանում է Ալեքսեյ Գանեցկու հետ, որը հայտնի գեներալ, Ղրիմի պատերազմի մասնակից Նիկոլայ Ստեպանովիչ Գանեցկու որդին էր։

Վերա Ֆիրսանովայի միջոցներով և ճարտարապետներ Բորիս Ֆրեյդենբերգի և Սերգեյ Կալուգինի նախագծով կառուցվել են նոր Սանդունովյան բաղնիքները և Պետրովսկի պասաժը (բացման ժամանակ կոչվել է Ֆիրսանովսկի պասաժ)։

Հեղափոխությունից հետո  Ֆիրսանովան ապրել է Արբատում գտնվող իր մեկ սենյականոց կոմունալ բնակարանում։ Վերջին տարիներին Մոսկվայի թատրոններից մեկում Ֆիրսանովան դիմահարդար է աշխատել։ 1928 թվականին Շալյապինը պատրաստել և Մոսկվա է ուղարկել անհրաժեշտ փաստաթղթեր և գումար, որպեսզի Վերա Իվանովնան Փարիզ մեկնի։

Վերա Իվանովնան մահացել է 1934 թվականին Փարիզում։

## Տես նաև
* Սանդունովյան բաղնիքներ
* Վ. Ի. Ֆիրսանովայի եկամտաբեր տուն
* Պետրովսկի պասաժ

## Ծանոթագրություններ

## Արտաքին հղումներ
* Книга судеб. Фирсанов

Կատեգորիա:Ռուսական կայսրության գործարարներ
Ֆուտբոլի աշխարհի առաջնություն 2018 Խումբ B

**[[Ֆուտբոլի աշխարհի առաջնություն 2018]] խումբ B** խաղերը տեղի կունենան 2018 թվականի հունիսի 14-ից 25-ը։ Խմբում ընդգրկված են Պորտուգալիայի, Իսպանիայի, Մարոկկոյի և Իրանի հավաքականները։ Լավագույն երկու հավաքականները անցան 1/8 եզրափակիչ։

## Հավաքականներ

## Դիրք

1/8 երզափակչում`
* B խմբի հաթողը կհանդիպեն Խումբ A-ի երկորդ տեղի հետ։
* B խմբի երկրորդ տեղը կհանդիպի Խումբ A-ի հաղթողի հետ։

## Հանդիպումներ
Բոլոր ժամերը տեղի ժամանակով են։

### Մարոկկո-Իրան


### Պորտուգալիա-Իսպանիա


### Պորտուգալիա-Մարոկկո


### Իրան-Իսպանիա


### Իրան-Պորտուգալիա


### Իսպանիա-Մարոկկո


## Ծանոթագրություններ

Կատեգորիա:Ֆուտբոլի աշխարհի առաջնություն 2018
Ըստ բնակչության թվաքանակի ԵՄ անդամ պետությունների ցանկ

Ստորև ներկայացված է ըստ բնակչության թվաքանակի ԵՄ անդամ պետությունների ցանկը, որը ներկայացված է 2017 թվականի տվյալներով՝ ԵՄ Եվրոստատ վիճակագրական ծառայության կողմից։
## Ցանկ

## Նոթեր

## Ծանոթագրություններ

## Նշումներ

Կատեգորիա:Եվրոպայի ժողովրդագրություն
Խորհրդային բանակի հրապարակ

**Խորհրդային բանակի հրապարակ** (), հրապարակ Ռուսաստանի Եկատերինբուրգ քաղաքում։ Հրապարակը գտնվում է քաղաքի պատմական մասում, Քաղաքային լճակից դեպի արևելք։ Սահմանափակվում է Լունաչարսկու, Մամին-Սիբիրյակի և Մայիսմեկյան փողոցներով։

## Նկարագրություն
Հրապարակում տեղակայված է Սպաների շրջանային տան շենքը (կառուցվել է նախապատերազմյան ժամանակներում), որի աջ թևում գտնվում է Ուրալի զինվորական օկրուգի պատմության թանգարանը։ Թանգարանի ներքին բակում ցուցադրված են ծանր ռազմական տեխնիկայի նմուշներ։

Հրապարակում գտնվում են նաև «Սև վարդակակաչ» և «Չեչնիա» հուշարձանները, Աֆղանստանում և Չեչնիայում զոհված եկատերինբուրգցի հերոսների ծառուղին։

Հրապարակի մի կողմը զբաղեցնում է այն շենքը, որտեղ տեղակայված են պետական գերատեսչությունները, մասնավորապես՝ Սվերդլովսկի մարզի պետական գույքի կառավարման նախարարությունը։

## Պատկերասրահ

Kirovskiy rayon, Yekaterinburg, Sverdlovskaya oblast', Russia - panoramio (30).jpg|Խորհրդային բանակի հրապարակը. կենտրոնում «Սև վարդակակաչ» հուշակոթողն է
Екатеринбург Дом Офицеров 01.jpg|


## Գրականություն
* 
* 

## Աղբյուրներ
* 
* 
* Площадь Советской Армии на Wikimapia

Կատեգորիա:Եկատերինբուրգի փողոցներ
Հինսար (Խարբերդից հյուսիս)

**Հինսար**, գյուղ Արևմտյան Հայաստանում, Խարբերդի վիլայեթի Խարբերդի գավառում։ Գտնվում էր գավառի հյուսիսային մասում։

Բնակչության մասին տվյալներ չեն պահպանվել։

## Տես նաև
* Խարբերդի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Վասիլի Մարգելովի հուշարձան (Եկատերինբուրգ)

**Վասիլի Մարգելովի հուշարձան** (), հուշարձան Ռուսաստանի Դաշնության Եկատերինբուրգ քաղաքում, որը նվիրված է խորհրդային զորահրամանատար, 1954-1959 և 1961-1979 թվականներին ԽՍՀՄ օդադեսանտային զորքերի հրամանատար Վասիլի Ֆիլիպովիչ Մարգելովին։ Տեղադրված է Եկատերինբուրգի Խորհրդային բանակի հրապարակում, քաղաքի Կիրովի շրջանում։

## Պատմություն
Հուշահամալիրը պատկերում է Վասիլի Մարգելովի 2,2 մ բարձրությամբ բրոնզաձույլ քանդակը, որը տեղադրված է պատվանդանին, և 18 բրոնզե պլանշետներով գրանիտե տախտակները, որոնց վրա նշված են օդադեսանտային զորքերի գործող ստորաբաժանումների և բրիգադների խորհրդանշանները։ Պատվանդանին փակցված է հետևյալ ցուցանակը.

Հուշարձանը կառուցելու նախաձեռնողն ու հովանավորն է «Ռուսաստանի դեսանտայինների միություն» Սվերդլովսկի շրջանային կազմակերպության նախագահ Եվգենի Տետերինը։

Պատվանդանի հետնամասում փակցված ցուցանակը հաղորդում է, որ հուշահամալիրը կառուցվել է 345-րդ առանձին պարաշյուտադեսանտային գնդի վետերանների մասնակցությամբ։

Հուշարձանը ստեղծել է քանդակագործ Ալեքսանդր Կոկոտեևը՝ արխիվային լուսանկարների հիման վրա և ձուլվել է բրոնզից Սանկտ Պետերբուրգում։

Հուշարձանի բացումը հարմարեցվել է Ժողովրդական միասնության օրվան և տեղի է ունեցել 2011 թվականի նոյեմբերի 4-ին մարդկային մեծ հոսքի ներկայությամբ։ Բացման արարողությանը ներկա են եղել Եկատերինբուրգ քաղաքի վարչակազմի ղեկավար Ալեքսանդր Յակոբը, Կենտրոնական ռազմական օկրուգի խմբի գլխավոր գեներալ-տեսուչ Նիկոլայ Տկաչովը, Սվերդլովսկի մարզի նահանգապետի հասարակական խորհրդական Յուրի Սուդակովը, վետերանների գործերով հանձնաժողովի նախագահ Եվգենի Տետերինը և այլք։

## Ծանոթագրություններ

## Աղբյուրներ
* 
* 
* 

Կատեգորիա:2011 հիմնադրումներ Ռուսաստանում
Կատեգորիա:Եկատերինբուրգի հուշարձաններ
Կատեգորիա:Հուշարձաններ այբբենական կարգով
Կոլիզեում (Մոսկվա)

**Կոլիզեում** (), Մոսկվայի նախկին կինոթատրոնը, որը զբաղեցրել է Չիստոպրուդնի բուլվարում հատուկ կինոթատրոնի համար կառուցված թիվ 19 ա շենքը։

1880 թվականից սկսած տարածքի սեփականատերը և կինոթատրոնի կառուցման պատվիրատուն եղել է վաճառական Ալեքսանդր Պավլովիչ Գուսկովը։ Շենքը կառուցվել է անտիկ ճարտարապետության տարրերով` նեոկլասիցիզմի և մոդեռնի ոճով։ Շենքի ճարտարապետն է եղել Ռոման Իվանովիչ Կլեյնը։

## Շենքի պատմություն
thumb|left|Կոլիզեում կինոթատրոնը 1930-ական թթ. վերջում
Թիվ 19-րդ հսկայական շենքի սեփականության իրավունքը պատկանում էր հարուստ մորթեգործ Ա. Ա. Գուսկովին։ 1912 թվականին նա պատվիրեց հայտնի ճարտարապետ Ռոման Կլեյնին 20-րդ դարասկզբի ոճով կառուցել նոր շենք՝ «Կոլիզեում» անվամբ։ Անվանմանը համապատասխան՝ այն կառուցվել է անտիկ ճարտարապետության տարրերով։ Մուտքի հրապարակը ցանկապատված է սյունաշարով։

1914 թվականի օգոստոսի 5-ին «կինոթատրոնը» բացվեց հանդիսատեսի համար։ Կոլիզեումն առաջին կարգի կինոթատրոն էր, որտեղ ցուցադրվում էին այդ ժամանակվա լավագույն ֆիլմերը։ Ունեցել է 2 խոշոր նախասրահ և կինոթատրոն։

thumb|150px|Կոլիզեումը 1929 թվականին
1924-1932 թվականներին շենքում գործել է Պրոլետկուլտի առաջին բանվորական թատրոնը։

1932-1936 թվականներին հին թատրոնի և Ալեքսեյ Դենիսովիչ Դիկիի ստուդիայի հիման վրա ստեղծվել է Արհմիությունների համամիութենական կենտրոնական խորհրդի թատրոնը` Ալեքսեյ Դիկիի գլխավորությամբ։ Միաժամանակ շենքում է գտնվել «Սովետական կուլտուրա» թերթը։

Միաժամանակ, 1926-1970 թվականներին շենքն օգտագործվել է որպես «կինոթատրոն»։ Արդեն 1926 թվականին այնտեղ կար 840 համարակալված նստատեղ և 10x12 արշինի էկրան։ Այնտեղ ցուցադրվել են «ֆիլմեր նվագախմբի և դաշնամուրի ուղեկցությամբ», սրահում նվագել է 12 երաժիշտներից բաղկացած նվագախումբը։

thumb|Շենքի ժամանակակից տեսքը, 2014 թվական
Կինոթատրոնի փակումից և երկար վերակառուցումից հետո շենքը 1974 թվականին փոխանցվել է «Սովրեմեննիկ» թատրոնին։

## Իրադարձություններ
* 1928 թվականին Մաքսիմ Գորկին հանդիպել է պիոներների հետ և ընտրվել պատվավոր պիոներ
* 2014՝ Շենքի 100-ամյակ

## Տես նաև
* Չիստոպրուդնի բուլվար
* Սովրեմեննիկ (թատրոն)

## Ծանոթագրություններ

## Արտաքին հղումներ
* Дома Гуськова

Կատեգորիա:1914 հիմնադրումներ
Կատեգորիա:Մոսկվայի տեսարժան վայրեր
Կատեգորիա:Ռուսաստանի մշակութային ժառանգության օբյեկտներ
Լուիջի Սեպե

**Լուիջի Սեպե** (, ), իտալացի պրոֆեսիոնալ ֆուտբոլիստ։ Ներկայումս հանդես է գալիս Պարմայի կազմում։ Խաղում է դարպասապահի դիրքում։

## Ակումբային կարիերա
### Նապոլի
Ֆուտբոլիստի կարիերան Սեպեն սկսել է Նապոլիում։ Իր պրոֆեսիոնալ դեբյուտը նշեց 2009 թվականի հունվարի 28-ին՝ Ֆիորենտինայի դեմ խաղում։ Այս մրցաշրջանում նա այլևս ակումբի առաջին կազմում խաղադաշտ դուրս չեկավ՝ լինելով թիմի միայն 4-րդ դարպասապահը։ Հաջորդ 2 մրցաշրջաններում նա հանդես էր գալիս Նապոլիի երիտասարդական թիմի կազմում։

2011 թվականի ամռանը Սեպեն վարձավճարով տեղաափոխվեց Սերիա C-ում հանդես եկող Պիզա։ Իր դեբյուտը նշեց 2012 թվականի ապրիլի 1-ին՝ Պավիայի դեմ խաղում։ Պիզայի կազմում անցկացրած 2 մրցաշրջաններում Սեպեն անցկացրեց 41 հանդիպում՝ բաց թողելով 45 գնդակ։

2013 թվականի ամռանը Սեպեն 1 տարվա վարձավճարով տեղափոխվեց Սերիա B-ում հանդես եկող Վիրտուս Լանչանո։ Իր դեբյուտը նշեց օգոստոսի 11-ին՝ Իտալիայի գավաթի Բենևենտոյի դեմ խաղում։ Վիրտուս Լանչանոյի կազմում Սեպեն անցկացրեց 40 հանդիպում՝ բաց թողելով 40 գնդակ։

2014 թվականի ամռանը Սեպեն վարձավճարով տեղափոխվեց Էմպոլի։ Իր դեբյուտը նշեց 2014 թվականի օգոստոսի 24-ին՝ Իտալիայի գավաթի Լ'Ակվիլայի դեմ խաղում։ Սերիա A-ում իր առաջին հանդիպումը Էմպոլիի կազմում անցկացրեց 2014 թվականի օգոստոսի 31-ին՝ Ուդինեզեի դեմ խաղում։ Էմպոլիի կազմում Սեպեն անցկացրեց 32 հանդիպում՝ 11 խաղում իր դարպասը պահելով անառիկ։

2015 թվականի մարտին Սեպեն երկարաձգեց իր պայմանագիրը Նապոլիի հետ մինչև 2019 թվականը։

2015 թվականի ամռանը Սեպեն վարձավճարով տեղափոխվեց Ֆիորենտինա։ Իր պաշտոնական դեբյուտը նշեց 2015 թվականի սեպտեմբերի 17-ին՝ Եվրոպայի Լիգայի Բազելի դեմ խաղում։ Այստեղ իտալացին խաղում էր միայն Իտալիայի գավաթում և Եվրոպայի Լիգայում, իսկ Սերիա А-ում նա հանդես էր գալիս որպես պահեստային դարպասապահ։ Ֆիորենտինայի կազմում Սեպեն անցկացրեց 7 հանդիպում։

2016-17 մրցաշրջանից Սեպեն դարձավ Նապոլիի երկրորդ դարպասապահը՝ Պեպե Ռեյնայից հետո։ 2017 թվականի օգոստոսին իտալացին երկարաձգեց իր պայմանագիրը ակումբի հետ մինչև 2022 թվականը։

### Պարմա
2018 թվականի հուլիսի 10-ին Սեպեն 1 տարվա վարձավճարով տեղափոխվեց Պարմա։ Իր դեբյուտը նշեց օգոստոսի 12-ին՝ Իտալիայի գավաթի Պիզայի դեմ խաղում։ 2019 թվականի հուլիսի 10-ին Պարման գնեց Սեպեի լրիվ տրանսֆերը։

## Միջազգային կարիերա
2009 թվականին Սեպեն 4-ական հանդիպում անցկացրեց Իտալիայի մինչև 18 և մինչև 19 տարեկանների հավաքականների կազմում։

## Կարիերայի վիճակագրություն
### Ակումբային վիճակագրություն
*2020 թվականի հունվարի 8-ի դրությամբ*

## Ծանոթագրություններ

## Արտաքին հղումներ
* Սեպեի պաշտոնական Ինստագրամի էջը
* Սեպեն transfermarkt-ում
* Սեպեն soccerbase.com-ում
* Սեպեն WhoScored.com կայքում
* Սեպեն Պարմայի պաշտոնական կայքում 
* Սեպեն ՈՒԵՖԱ-ի պաշտոնական կայքում

Կատեգորիա:Էմպոլիի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:Պարմայի ֆուտբոլիստներ
Կատեգորիա:Պիզայի ֆուտբոլիստներ
Կատեգորիա:Վիրտուս Լանչանոյի ֆուտբոլիստներ
Կատեգորիա:Ֆիորենտինայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Ն. Գ. Տարխովի եկամտաբեր տուն

**Ն. Գ. Տարխովի եկամտաբեր տուն** (), ճարտարապետական հուշարձան Մոսկվայում։

## Պատմություն
Շենքը 1903-1904 թվականներին մոդեռն ոճով կառուցել է ճարտարապետ Գեորգի Իվանովիչ Մակաևը։ Կառույցն ունի մի քանի ոչ պաշտոնական անուններ՝

* «Կակաչներով տուն»՝ տան ճակատը զարդարում են կակաչների զարդաքանդակները, իսկ շենքի վերին մասում եղել են կապույտ ֆոնի վրա պատկերված կակաչներ։
* «Կատուներով տուն»՝ վերևի մասի բազմանկյուն կարկառամասը ծառայում է որպես խորաքանդակ, որը հիշեցնում է կատվի գլուխ, մարմին, թաթեր, որոնք տարածվում են կարկառամասով։ 
* «Կակտուսներով տուն»՝ ճարտարապետական կառուցվածքի պատերից մեկը ձևավորված է հինգ ծաղիկներից խորաքանդակի տեսքով և հիշեցնում է կակտուս կամ, հնարավոր է, երիցուկ։

1905 թվականին ճարտարապետի սեփականություն հանդիսացող տունն անցել է նահանգի քարտուղար Ն. Գ. Տարխովի կնոջը, որը 19-րդ դարից ի վեր եղել է կառույցի սեփականատերը։ 1910 թվականին շենքը վաճառվել է ազնվական Սոֆյա Վլադիմիրովնա Բելոգոլովովային (որի օրոք հենց ինքը՝ Մակաևը շարունակել է ապրել իր կառուցած տանը)։

ԽՍՀՄ-ում բնակարանները վերածվել են կոմունալ բնակարանների, որոնք գոյություն են ունեցել մինչև 1990-ական թվականները։ Տան հայտնի բնակիչների թվում է եղել նկարիչ, «Մուխոմոր» արվեստի խմբի համահիմնադիր Կոնստանտին Վիկտորովիչ Զվեզդոչյոտովը։ Որոշ ժամանակ տան նկուղում է տեղավորվել ճնշված գիտնականներին նվիրված «Երեխաներ-ծնողներ» սիրողական թանգարանը, որի ցուցանմուշները 2000-ական թվականների վերջին ոչնչացվել են անհայտ ընկերության ներկայացուցիչների կողմից։

Ն. Գ. Տարխովի եկամուտների տունը տարածաշրջանային նշանակության ճարտարապետական հուշարձան է։

## Ճարտարապետ
Ըստ Մարիա Նաշչոկինայի՝ Կազարմենի նրվանցքի անկյունում գտնվող շենքը մոսկովյան մոդեռնի եզակի օրինակ է։ Այն զարդարում են բազմանկյուն կարկառամասերը, պատշգամբները, պատուհանները։ Տան անկյունը զարդարված է կիսակլոր կարկառամասերով, փոքրիկ նեղի պատուհաններով, պատերը զարդարված են ծաղկային քանդակներով։ Շենքի ճակատը բազմիցս վերանորոգվել է։ Վերանորոգումներից մեկի ընթացքում վերնահարկը զարդարվել է կերամիկական պոննոյով, որտեղ պատկերված են ճոճվող կակաչներ։ Տան ճակատային մասը գտնվում է վթարային վիճակում։

## Ծանոթագրություններ

Կատեգորիա:1904 հիմնադրումներ
Կատեգորիա:Մոսկվայի տեսարժան վայրեր
Լեոն Բեյլի

**Լեոն Բեյլի** (, ), ճամայկացի պրոֆեսիոնալ ֆուտբոլիստ։ Ներկայումս հանդես է գալիս Բայեր Լևերկուզենի կազմում։ Խաղում է ձախ վինգերի դիրքում։

## Ակումբային կարիերա
### Գենկ
2015 թվականին Բեյլին տեղափոխվեց բելգիական Գենկ Տրենչինից, որի ակադեմիային միացել էր 2013 թվականին։ Իր պրոֆեսիոնալ դեբյուտը նշեց 2015 թվականի օգոստոսի 21-ին՝ Սենտ Տրյուդենի դեմ խաղում։ Իր առաջին գոլը խփեց 2015 թվականի սեպտեմբերի 23-ին՝ Դեսել Սպորտի դեմ խաղում։ Իր առաջին գոլը առաջնությունում խփեց նոյեմբերի 21-ին՝ Աուդ Հեվերլե Լյովենի դեմ խաղում։ 2015-16 մրցաշրջանում Բեյլին ճանաչվեց Բելգիայի տարվա լավագույն երիտասարդ ֆուտբոլիստ։ 2016 թվականի սեպտեմբերի 15-ին՝ Եվրոպայի Լիգայի Ռապիդ Վիեննայի դեմ խաղում ճամայկացին դուբլ ձևակերպեց, և նրա խփած գոլերից մեկը ճանաչվեց 2016-17 մրցաշրջանի ՈՒԵՖԱ-ի լավագույն գոլ։ Գենկի կազմում Բեյլին անցկացրեց 77 հանդիպում՝ դառնալով 15 գոլի և 21 գոլային փոխանցման հեղինակ։

### Բայեր Լևերկուզեն
2017 թվականի հունվարին Բեյլին 20 միլիոն եվրոյի դիմաց տեղափոխվեց Բայեր Լևերկուզեն, թեև նրա ծառայություններով հետաքրքրված էին Մանչեսթեր Յունայթեդը և Չելսին։ Իր դեբյուտը նշեց փետրվարի 3-ին՝ Համբուրգի դեմ խաղում։ Իր առաջին գոլը խփեց 2017 թվականի օգոստոսի 11-ին՝ Գերմանիայի գավաթի Կարլսռուհեի դեմ խաղում։ Իր առաջին գոլը Բունդեսլիգայում խփեց սեպտեմբերի 29-ին՝ Շալկե 04-ի դեմ խաղում։ 2017 թվականի դեկտեմբերի 17-ին՝ Հանովերի դեմ խաղում Բեյլին դուբլ ձևակերպեց, սակայն հանդիպումը ավարտվեց 4-4 հաշվով։

## Միջազգային կարիերա
2015 թվականի մարտի 8-ին Ճամայկայի մինչև 23 տարեկանների հավաքականի կազմում Բեյլին մասնակցեց Կայմանյան կղզիների դեմ ընկերական խաղին՝ այս հանդիպման ժամանակ գոլ խփելով տուգանային հարվածից։ 2017 թվականի մարտին նա հայտարարեց, որ նա չի ընդունի Ճամայկայի ազգային հավաքականի հրավերը մինչև ֆուտբոլի մակարդակը Ճամայկայում չբարելավվի։ 2017 թվականի սեպտեմբերին Բեյլին հայտարարեց, որ նրանք միշտ ցանկացել են, որ նա հանդես գա Ճամայկայում, սակայն նա խնդիրներ է ունեցել Ճամայկայի ֆուտբոլի ասոցիացիայի հետ 11-12 տարեկան հասակից։ 2018 թվականի հունվարին Ճամայկայի հավաքականի նախկին գլխավոր մարզիչ Վինֆրիդ Շեֆերը հայտարարեց, որ իր՝ հավաքականը մարզելու տարիներին նա ցանկացել է հրավիրել Բեյլիին Ճամայկայի հավաքական, սակայն Բեյլիի հայրը արգելափակել էր ամեն ինչ։

## Կարիերայի վիճակագրություն
### Ակումբային վիճակագրություն
*2018 թվականի փետրվարի 17-ի դրությամբ*

## Նվաճումներ
### Անհատական

* Բելգիայի տարվա լավագույն երիտասարդ ֆուտբոլիստ․ 2015–16

## Ծանոթագրություններ

## Արտաքին հղումներ
* Բեյլիի պաշտոնական Տվիտերի էջը
* Բեյլիի պաշտոնական Ֆեյսբուքի էջը
* Բեյլիի պաշտոնական Ինստագրամի էջը
* Բեյլին transfermarkt-ում
* Բեյլին soccerbase.com-ում
* Բեյլին WhoScored.com կայքում
* Բեյլին Բայեր Լևերկուզենի պաշտոնական կայքում
* Բեյլին ՈՒԵՖԱ-ի պաշտոնական կայքում

Կատեգորիա:Աստոն Վիլլայի ֆուտբոլիստներ
Կատեգորիա:Բայեր Լևերկուզենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գենկի ֆուտբոլիստներ
Կատեգորիա:Ճամայկացի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ջոն Դեյվիդ Վաշինգտոն

**Ջոն Դեյվիդ Վաշինգտոն** (, ), ամերիկացի դերասան և նախկին ամերիկյան ֆուտբոլիստ։

## Վաղ կյանք և կարիերա
Ջոն Դեյվիդ ծնվել է 1984 թվականի հուլիսի 28-ին Լոս Անջելեսում` դերասան Դենզել Վաշինգտոնի և դերասանուհի Փոլետա Վաշինգտոնի ընտանիքում։ Ունի երկու քույր և մեկ եղբայր։ Ջոն Դեյվիդն իր դերասանական առաջին քայլերը արել է 1992 թվականին՝ նկարահանվելով հոր մասնակցությամբ «Malcolm X» ֆիմում։

Դպրոցական տարիներին ամերիկյան ոճի ֆուտբոլով զբաղվելուց հետո, 2006 թվականին նա սկսեց իր պրոֆեսիոնալ կարիերան։ Մի քանի ակումբում խաղալուց հետո, 2012 թվականին նա ավարտեց ֆուտբոլային կարիերան և սկսեց զբաղվել դերասանությամբ։ Ջոն Դեյվիդը իր առաջին մեծ դերը ստացավ 2013 թվականին «Ballers» սերիալում, որի պրեմիերան կայացավ 2015 թվականին HBO հեռուստաալիքով։ Նա այդ սերիալում մարմնավորում է ֆուտբոլիստ Ռիկի Ջերեթի կերպարը։

## Ֆիլմագրություն
### Ֆիլմեր

### Հեռուստասերիալներ

## Ծանոթագրություններ

## Արտաքին հղումներ
* 
* Էջը JustSportsStats.com կայքում

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի ամերիկյան ֆուտբոլիստներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Դուբովաց ամրոց

**Դուբովաց ամրոցը** ամրոց է Կարլովացում, Խորվաթիայում։

Դուբովաց ամրոցը նայում է խորվաթական Կարլովաց քաղաքին։ Քառակուսի աշտարակը հավանաբար կառուցվել է 13-րդ դարի ընթացքում։ 15-րդ դարում ամրոցը վերակառուցվել է վերածննդի ոճով։ Ամրոցի սեփականատերերը տարբեր մարդիկ են եղել. սլավոնացի ազնվական ընտանիք, խորվաթական կոմսեր ու դուքսեր։ 1671 թվականից մինչև 1809 թվականը Դուբովացի սեփանականատերերը կարլովացյան գեներալներ էին։ 1837 թվականին նոր սեփականատերը` կոմս Լավալ Նուջենթը, վերակառուցում է ամրոցը ռոմանտիզմի ոգով։ Դուբովացը կրկին վերանորոգվում է 1952 թվականին։ Գոյություն ունի ամրոցի այդ ժամանակվա լուսանկարը։
Ամրոցը մի քանի տարի օգտագործվել է որպես հյուրանոց, և սենյակների ներքին հարդարանքին պատճառված վնասն այժմ վերականգնվում է։ Այստեղ կան թանգարանային ցուցանմուշներ։ Ամրոցի մասին պատմող նյութերը հուշում են, որ այն կառուցվել է բլուրի վրա` ուժեղացնելու պաշտպանությունն ու մեծացնելու շրջակա տարածքների տեսանելիությունը։
Ամրոցի լուսանկարը վերջերս տեղադրվել է խորվաթական նամականիշի վրա։

## Պատկերասրահ

File:Dubovac Castle in Karlovac, Croatia.JPG|
File:Dubovac Castle in Karlovac2, Croatia.JPG
File:Dubovac Castle in Karlovac3, Croatia.JPG
File:Dubovac Castle in Karlovac4, Croatia.JPG
File:Dubovac Castle in Karlovac5, Croatia.JPG
File:Dubovac Castle in Karlovac6, Croatia.JPG
File:Dubovac Castle in Karlovac7, Croatia.JPG
File:Dubovac Castle in Karlovac8, Croatia.JPG
File:Dubovac Castle in Karlovac14, Croatia.JPG
File:Dubovac Castle in Karlovac13, Croatia.JPG
File:Dubovac Castle in Karlovac12, Croatia.JPG
File:Dobovac-Karlovac.JPG


## Ծանոթագրություններ

Կատեգորիա:Խորվաթիա
Կատեգորիա:Խորվաթիայի ամրոցներ
Պանայոտիս Ռեցոս

**Պանայոտիս Ռեցոս** (, ), հույն պրոֆեսիոնալ ֆուտբոլիստ։ Ներկայումս հանդես է գալիս Բայեր Լևերկուզենի և Հունաստանի ազգային հավաքականի կազմում։ Խաղում է կենտրոնական պաշտպանի դիրքում։

## Ակումբային կարիերա
### Օլիմպիակոս
Ռեցոսը Օլիմպիակոսի ակադեմիայի սան է։ 2016 թվականի ամռանը նա տեղափոխվեց ակումբի առաջին թիմ։ Իր պրոֆեսիոնալ դեբյուտը նշեց 2016 թվականի օգոստոսի 25-ին՝ Եվրոպայի Լիգայի որակավորման փուլի Արոկայի դեմ խաղում։ Առաջնությունում իր դեբյուտը նշեց սեպտեմբերի 11-ին՝ Վերիայի դեմ խաղում։ Եվրոպայի Լիգայի խմբային փուլում իր առաջին հանդիպումը անցկացրեց հոկտեմբերի 20-ին՝ Աստանայի դեմ խաղում։ 18 տարեկան, 5 ամսական և 30 օրական հասակում Ռեցոսը դարձավ Օլիմպիակոսի պատմության ամենաերիտասարդ ավագը՝ ավագի փողկապով խաղադաշտ դուրս գալով 2017 թվականի փետրվարի 8-ին՝ Ատրոմիտոսի դեմ խաղում։ 2016-17 մրցաշրջանում նա Օլիմպիակոսի հետ հաղթեց Հունաստանի առաջնությունը և ճանաչվեց առաջնության լավագույն երիտասարդ ֆուտբոլիստ։ Օլիմպիակոսի առաջին թիմի կազմում Ռեցոսը անցկացրեց 40 հանդիպում։

### Բայեր Լևերկուզեն
2017 թվականի օգոստոսի 30-ին Ռեցոսը 22 միլիոն եվրոյի դիմաց տեղափոխվեց Բայեր Լևերկուզեն։ Ակումբը նրա հետ կնքեց 5 տարվա պայմանագիր՝ առաջ անցնելով Արսենալից, Տոտենհեմից, Օլիմպիկ Լիոնից և Ստադ Ռենից, որոնք նույնպես հետաքրքրված էին պաշտպանի ծառայություններով։ Իր դեբյուտը Բունդեսլիգայում նշեց 2017 թվականի սեպտեմբերի 17-ին՝ Ֆրայբուրգի դեմ խաղում՝ ճանաչվելով այս հանդիպման լավագույն ֆուտբոլիստ։ Իր առաջին գոլը պրոֆեսիոնալ կարիերայում Ռեցոսը խփեց 2018 թվականի ապրիլի 9-ին՝ ՌԲ Լայպցիգի դեմ խաղում։

## Միջազգային կարիերա
Ռեցոսը ծնվել է Հարավաֆրիկյան Հանրապետությունում հույն ծնողներից, և իրավասու էր ներկայացնել Հարավային Աֆրիկան ու Հունաստանը միջազգային ասպարեզում։ Այնուամենայնիվ, նա ընտրեց Հունաստանը, և Հունաստանի ազգային հավաքականի կազմում իր դեբյուտը նշեց 2017 թվականի օգոստոսի 31-ին՝ Էստոնիայի դեմ խաղում։

## Կարիերայի վիճակագրություն
### Ակումբային վիճակագրություն
*2018 թվականի ապրիլի 17-ի դրությամբ*

## Նվաճումներ
### Ակումբային
**Օլիմպիակոս**

* Հունաստանի առաջնություն․ 2016–17

### Անհատական
* Հունաստանի առաջնության տարվա լավագույն երիտասարդ ֆուտբոլիստ․ 2016–17

## Ծանոթագրություններ

## Արտաքին հղումներ
* Ռեցոսի պաշտոնական Ինստագրամի էջը
* Ռեցոսը transfermarkt-ում
* Ռեցոսը soccerbase.com-ում
* Ռեցոսը WhoScored.com կայքում
* Ռեցոսը Բայեր Լևերկուզենի պաշտոնական կայքում
* Ռեցոսը Բունդեսլիգայի պաշտոնական կայքում 
* Ռեցոսը Հունական Սուպերլիգայի պաշտոնական կայքում 
* Ռեցոսը ՈՒԵՖԱ-ի պաշտոնական կայքում

Կատեգորիա:Բայեր Լևերկուզենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Հույն ֆուտբոլիստներ
Կատեգորիա:Հունաստանի հավաքականի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Օլիմպիակոս Պիրեյոսի ֆուտբոլիստներ
Կատեգորիա:Շեֆիլդ Յունայթեդի ֆուտբոլիստներ
Կատեգորիա:Սենտ Էտիենի ֆուտբոլիստներ
Գվոզդանսկո ամրոց

**Գվոզդանսկո ամրոց**, ամրոց Գվոզդանսկո գյուղում, Դվոր և Գլինա քաղաքների միջև, ոչ շատ հեռու Զրին ամրոցից, կենտրոնական Խորվաթիայում։

## Պատմություն
Գվոզդանսկո ամրոցը հավանաբար կառուցվել է 15-րդ դարի երկրորդ կեսին, խորվաթ ազնվական Զրինսկի ընտանիքի հանքերի շահագործման իրավունքի շնորհիվ։ Ամրոցն առաջին անգամ հիշատակվում է 1488 թվականին։  Նիկոլա 3-րդ Զրինսկին և նրա որդին` Նիկոլա Սուբից Զրինսկին, հաճախ էին գալիս Գվոզդանսկո` զննելու հանքերն ու աղբյուրները։
Թուրքերը փորձել են նվաճել Գվոզդանկսո ամրոցը մի քանի անգամ։ Երեք մեծ հարձակումները տեղի են ունեցել 1561 թվականին Մալքոչ-բեյի, 1574 թվականին Ֆերհադ-բեյի և 1576 թվականին՝ Քափիջի-փաշայի կողմից։
Ֆեհրադ փաշա Սոկոլովիչի կողմից 1577 թվականի հոկտեմբերի 3-ից մինչև 1578 թվականի հունվարի 13-ը տևած 10.000 զինվորներով վերջնական հարվածը լավ մշակված է եղել։
Գվոզդանսկոյի հարձակումն ավարտվել է Օսմանյան զորքերի հաղթանակով, 1578 թվականի հունվարի 13-ին։ Գվոզանսկոյում օսմանյան տիրապետությունը տևել է մինչև 1718 թվականը։

## Ծանոթագրություններ

Կատեգորիա:Խորվաթիա
Կատեգորիա:Խորվաթիայի ամրոցներ
Ֆուտբոլի աշխարհի առաջնություն 2018 Խումբ C

**[[Ֆուտբոլի աշխարհի առաջնություն 2018]] խումբ C** խաղերը տեղի կունենան 2018 թվականի հունիսի 16-ից 26-ը։ Խմբում ընդգրկված են Ֆրանսիայի, Ավստրալիայի, Պերուի և Դանիայի հավաքականները։ Լավագույն երկու հավաքականները կանցնեն 1/8 եզրափակիչ։

## Հավաքականներ

## Դիրք

1/8 երզափակչում`
* C խմբի հաթողը կհանդիպեն Խումբ D-ի երկորդ տեղի հետ։
* C խմբի երկրորդ տեղը կհանդիպի Խումբ D-ի հաղթողի հետ։

## Հանդիպումներ
Բոլոր ժամերը տեղի ժամանակով են։

### Ֆրանսիա-Ավստրալիա
Երկու հավաքականները նախկինում հանդիպել են չորս անգամ, վերջին անգամ 2013 թվականին ընկերական հանդիպման արդյունքում հաղթել է Ֆրանսիան 6-0 հաշվով։

Գոլազուրկ առաջին խաղակեսից հետո խաղը ակտիվացավ և երկրորդ խաղակեսի սկզբից քիչ անց մրցավար Անդրես Կունհա վիդիո օգնականի միջոցով նշանակեց 11 մետրանոց Ավստրալիայի դարպասին, երբ Ջոշ Ռիդսոնը տուգանայինում խախտեց կանոններն Անտուան Գրիզմանի նկատմամբ։ Այս տասնմեկ մետրանոցը դարձավ առաջինը Աշխարհի առաջնության մեջ, որը նշանակվեց վիդեո օգնականի միջոցով։ Գրիզմանը 11 մետրանոցով բացեց հաշիվը։ Մի քանի րոպեից մեկ այլ 11 մետրանոց հարված նշանակվեց այս անգամ Ֆրանսիայի դարպասին, երբ Սամուել Ումտիտին ձեռքով խաղաց տուգանայինում և ոչ ոքի հաշիվը պահպանվեց մինչև Պոլ Պոգբայի հարվածից հետո գնդակը անցավ դարպասային գիծը։

Երկու տասնմեկ մետրանոցներըի միջև ժամանակը կազմեց չորս րոպե, յոթ վայրկյան, ինչը Աշխարհի գավաթի պատմության մեջ ամենակարճ ժամանակն էր։ Դանիել Արզանին դարձավ Ավստրալիայի կազմում ամենաերիտասարդ ֆուտբոլիստը, ով հանդես է եկել աշխարհի առաջնություններում (19 տարի 163 օր)։ 19 տարեկան 178 օրական Կիլիան Մբապպեն իր հերթին դարձավ Ֆրանսիայի ամենաերիտասարդ ֆուտբոլիստը Աշխարհի գավաթներում։


### Պերու-Դանիա
Երկու հավաքականները մինչ այդ ՖԻՖԱ-ի կազմակերպած մրցույթներում չեն հանդիպել, սակայն ընկերական հանդիպում են ունեցել 1997 թվականին (Դանիան հաղթել է 2-1 հաշվով)։

Դանիան հաղթել է հարավամերիկացիների դեմ չորս խաղերից երեքում, միայն պարտվել են Բրազիլիային 1998 թվականի Աշխարհի գավաթի քառորդ եզրափակչում։


### Դանիա-Ավստրալիա


### Ֆրանսիա-Պերու


### Դանիա-Ֆրանսիա


### Ավստրալիա-Պերու


## Ծանոթագրություններ

Կատեգորիա:2018 ֆուտբոլում
Կատեգորիա:Ֆուտբոլի աշխարհի առաջնություն 2018
Վալերիա Բարսովայի տուն-թանգարան

**Վալերիա Բարսովայի տուն-թանգարան** (, Վալերիա Բարսովայի ամառանոց-թանգարան), մշակութային, կրթական հաստատություն Ռուսաստանի Կրասնոդարի երկրամասի Սոչի քաղաքի Խոստինսկի շրջանում՝ Չերնամորսկայա 8 հասցեում, Սոչի առողջարանային քաղաքի պատմության թանգարանի մասնաճյուղը։ Վալերիա Բարսովան այս տանն ապրել է 1947-1967 թվականներին։

## Պատմություն
Ամառանոցը 1947 թվականին կառուցվել է հայտնի ռուս երգչուհի, ԽՍՀՄ ժողովրդական արտիստ, ԽՍՀՄ պետական մրցանակի դափնեկիր Վալերիա Բարսովայի սեփական միջոցներով։

1947 թվականի ապրիլին, Մեծ թատրոնից հեռանալուց հետո, Բարսովան մեկնել է Սոչի, որտեղ ճարտարապետ Ն. Տրիշկինի նախագծով նրա համար տուն է կառուցվում։ Տունը հարմար էր և՛ ապրելու, և՛ ստեղծագործելու համար։ Մինչև 1967 թվական Վալերիա Բարսովան ապրել է Սոչիում, որտեղ զբաղվել է մանկավարժական գործունեությամբ։ Բացի այդ, տունը դարձել է քաղաքի մշակութային և հասարակական կյանքի կենտրոն։ Այստեղ երգչուհուն այցելել են ընկերները, գործընկերներն ու ուսանողները՝ Լ. Ուտեսովը, Դ. Կաբալևսկին, Գ. Ուլանովան, Ի. Կոզլովսկին, Զարա Դոլուխանովան, Մարիա Բիեշուն։

Վալերիա Բարսովայի կտակի համաձայն՝ ամառանոցի առաջին հարկը նվիրաբերվել է Սոչի քաղաքին։

1968-1985 թվականներին այստեղ գործել է գեղարվեստի մանկական դպրոցը։ Թանգարանը բացվել է 1988 թվականի հունվարի 9-ին։ Կառույցն ունի 4 սրահ, ընդհանուր մակերեսը կազմում է 94 քմ։ Ցուցանմուշների ընդհանուր թիվը մոտավորապես 1000 է։ Թանգարանը պատմում է Վալերիա Բարսովայի կյանքի և գործունեության մասին։ Այստեղ ներկայացված են 20-րդ դարի 40-50-ական թվականների կենցաղային իրեր։ Շենքում, բացի բնակելի կառույցներից, կա 50 նստատեղ ունեցող դահլիճ բեմով։

## Ծանոթագրություններ

## Արտաքին հղումներ
* Պաշտոնական կայք
Կատեգորիա:1988 հիմնադրումներ Ռուսաստանում
Կատեգորիա:1988 հիմնադրված թանգարաններ
Կատեգորիա:Ռուսաստանի մշակութային ժառանգության օբյեկտներ
Կատեգորիա:Սոչիի թանգարաններ
Կարինե Խալաթովա

**Կարինե Յուրիի Խալաթովա** (), բանաստեղծ, թարգմանիչ, լրագրող։ Հայաստանի գրողների միության (1989), Մոսկվայի գրողների միության (1996) անդամ է։

## Կենսագրություն
Կարինե Խալաթովան ծնվել է 1953 թվականին, Կիրովաբադում։ Ավարտել է Մոսկվայի պետական համալսարանի բանասիրական ֆակուլտետի ռուսաց լեզվի և գրականության բաժինը։ Ռուսերեն է թարգմանել հայ գրողների մի շարք ստեղծագործություններ, հեղինակ է հայ մշակույթին և գրականությանը նվիրված մի շարք հոդվածների։ Հրատարակվել է «Գրական Հայաստան», «Գրքերի աշխարհ», «Կոմունիստ», «Հայաստանի Հանրապետություն», «Ուրարտու», «Կոմսոմոլեց» և այլ հայկական և ռուսական պարբերականներում։

Թարգմանել է Մուշեղ Գալշոյանի, Զորայր Խալափյանի, Վալտեր Արամյանի, Ստեփան Ալաջաջյանի, Շահեն Թաթիկյանի, Վախթանգ Անանյանի, Մկրտիչ Սարգսյանի, Հրաչյա Քոչարի, Կարինե Խոդիկյանի և այլ գրողների ստեղծագործություններից։ 
1993-2008 թվականներին ապրել է Մոսկվայում, «Центрполиграф», «Эксмо», «Акпресс» և այլ պարբերականներում աշխատել որպես լրագրող և խմբագիր։ 2008 թվականին վերադարձել է Հայաստան և եղել է ԱՊՀ և Բալթյան երկրների թարգմանիչների մի քանի գիտաժողովների կազմակերպիչներից։ 2010-2011 թվականներին եղել է «ԱՊՀ և Բալթյան երկրների թարգմանիչներ» կայքի առաջին խմբագիրը, 2011-2012 թվականներին՝ Հայաստանի գրողների միության միջազգային գրական կապերի կենտրոնի ղեկավարը։ Մասնակցել է թարգմանչական մի շարք միջազգային գիտաժողովների և կոնֆերանսների։ Մոսկովյան «Меценат и мир» և «Առագաստ» ամսագրերի հեղինակ և թարգմանիչ (2010)։

## Երկեր
* «Гранатовое кабаре» (2009)
* «В поисках утерянного сна» (2012)
* «Նրանք սիրել են Հայաստանը» (2011)
* «Старый Ереван» («Հին Երևանը 1920-1940-ական թվականների հայ դասականների պատմվածքներում և հուշերում», 2016 թվական)

## Մրցանակներ
* ՀԳՄ Միքայել Նալբանդյանի անվան մրցանակ, 2012։
* Մայր Աթոռ Սբ. Էջմիածնի և ՀԳՄ «Կանթեղ» մրցանակ, 2013։

## Ծանոթագրություններ

## Արտաքին հղումներ
* ՀՈՒՇԱՐՁԱՆՆԵՐ ԵՎ ԿՅԱՆՔ՝ ԱՆԻՎՆԵՐԻ ՎՐԱ / Մոսկովյան իմ մեմուարներից/Կարինե Խալաթովա
* Կիրակի. եկեղեցում/Կարինե Խալաթովա 

Կատեգորիա:Հայ բանաստեղծներ
Կատեգորիա:Հայ թարգմանիչներ
Կատեգորիա:Հայ լրագրողներ
Կատեգորիա:Հայաստանի գրողների միության անդամներ
Կատեգորիա:Մոսկվայի պետական համալսարանի շրջանավարտներ
Կատեգորիա:Հայ գրողներ
Կատեգորիա:Մոսկվայի գրողների միության անդամներ
Յակով Սվերդլովի հուշարձան (Եկատերինբուրգ)

**Յակով Սվերդլովի հուշարձան** (), հուշարձան Ռուսաստանի Դաշնության Եկատերինբուրգ քաղաքում, որը նվիրված է կոմունիստական կուսակցության և Խորհրդային Միության պետական գործիչ Յակով Միխայլովիչ Սվերդլովին։ Գտնվում է Փարիզյան կոմունայի հրապարակում՝ Լենինի պողոտայի մեջտեղում՝ Ուրալի դաշնային համալսարանի և օպերայի ու բալետի թատրոնի միջև։ Քաղաքի առավել ճանաչվող խորհրդանիշերից է։

## Պատմություն
1923 թվականի գարնանը կուսակցության և խորհրդային ակտիվի նիստում առաջարկություն է արվել ի նշան հարգանքի տեղադրել Համառուսաստանյան կենտրոնական գործադիր կոմիտեի առաջին նախագահ Յակով Սվերդլովի հուշարձանը։ Ըստ մտահղացման՝ բոլշևիկ հեղափոխականը պետք է պատկերվեր «հռետորի տեսքով, որը խստաշունչ Ուրալի բանվորական զանգվածին կոչ է անում համառ պայքարի և ապստամբության», իսկ պատվանդանը պետք է «խորհրդանշեր Ուրալի վայրի բնությունը»։ Քաղաքացիների շրջանում հայտարարվել էր հուշարձանի լավագույն նախագծի մրցույթ, սակայն այն չէր տվել դրական արդյունքներ, և աշխատանքը հանձնարարվել էր լենինգրադցի քանդակագործ Մատվեյ Խառլամովին։ Հուշարձանը ստեղծելու համար հավաքվել է գրեթե 200 հազար ռուբլի ժողովրդական փող։

Հուշարձանը բացվել է 1927 թվականի հուլիսի 15-ին՝ Եկատերինբուրգը Կոլչակի զորքերից ազատագրելու ութերորդ տարեդարձի օրը։

## Նկարագրություն
ձախից|300x300փքս
Քանդակի բարձրությունը 3,93 մետր է, տեղադրված է գրանիտե պատվանդանի վրա, որի բարձրությունը 5,2 մետր է։

Ամբողջ հասակով քանդակը պատկերում է գլուխը բաց և շարժման դինամիկայի մեջ աջ ձեռքը մի կողմ տարած Յակով Սվերդլովին։ Հենց այս դիրքն էր բնորոշ բոլշևիկ հեղափոխականին նրա հրապարակային ելույթների ժամանակ։ Դեմքը կատարվել է դիմանկարային նմանության հատկանիշներով։ Քանդակը ներկված է սև։

Պատվանդանը կոպիտ մշակված գրանիտի մի կտոր է, որի ճակատին փորագրված է հետևյալ մակագրությունը. 

## Հուշարձանը ֆիլատելիայում
Հուշարձանը պատկերված է ԽՍՀՄ 1948 թվականի 30 կոպեկ և 1 ռուբլի արժողությամբ փոստային նամականիշերին (երկուական տարբերակով` ատամնիկներով և առանց), որոնք թողարկվել են Սվերդլովսկ քաղաքի (այժմ ՝ Եկատերինբուրգ) հիմնադրման 225-ամյակի առթիվ։

## Ծանոթագրություններ

Կատեգորիա:1927 հիմնադրումներ
Կատեգորիա:Եկատերինբուրգի հուշարձաններ
Կատեգորիա:Հուշարձաններ նամականիշների վրա
Իվան Օկունևի կիսանդրի (Նիժնի Տագիլ)

**Իվան Օկունևի կիսանդրի** (), հուշարձան Ռուսաստանի Դաշնության Սվերդլովսկի մարզի Նիժնի Տագիլ քաղաքում, որը նվիրված է «Ուրալվագոնզավոդ» գործարանի երկարամյա տնօրեն, Սոցիալիստական աշխատանքի հերոս Իվան Վասիլևիչ Օկունևին։ Տեղադրված է «Ուրալվագոնզավոդ» գործարանի մշակույթի պալատի մոտ գտնվող Օկունևի անվան մշակույթի զբոսայգում, քաղաքի Ձերժինսկի շրջանում, «Ուրալվագոնզավոդի» Վագոնկա ավանում։ Սա Օկունևի բրոնզե կիսանդրին է գրանիտե պատվանդանի վրա։

## Պատմություն
Իվան Վասիլևիչ Օկունևը «Ուրալվագոնզավոդ» գործարանի տնօրենն է եղել մոտ քսան տարի` 1949-1968 թվականներին։ Ձեռնարկության 75-ամյակի առթիվ որոշվել է կառուցել նրա հուշարձանը։ Հուշարձանի հեղինակն է նիժնիտագիլցի հայտնի քանդակագործ Իվան Յակովլևիչ Բոգոլյուբովը (1934-2014 թվականներ)։ 1998 թվականին նա ստեղծել է արձանը ձուլելու համար նախատեսված գիպսե մոդելը, որը շատ նման էր Օկունևի պատկերին և արժանացել էր նրա դստեր` Օլգայի Իստոմինայի հավանությանը։ 160 սանտիմետր բարձրությամբ հուշարձանը ձուլվել է բրոնզից «Տագիլսկոյե լիտյո» ձեռնարկությունում և տեղադրվել է գրանիտե պատվանդանին` դեմքով դեպի «Ուրալվագոնզավոդ» գործարանը։ Օկունևի կրծքին պատկերված է Սոցիալիստական աշխատանքի հերոսին շնորհված «Սուրճ ու մանգաղ» ոսկե աստղը։ Գրանիտե պատվանդանին արված է «Օկունև Ի. Վ.» մակագրությունը։

Հուշարձանի հանդիսավոր բացումը տեղի է ունեցել 2011 թվականի սեպտեմբերի 7-ին։

## Աղբյուրներ
* 
* 

Կատեգորիա:2011 հիմնադրումներ Ռուսաստանում
Կատեգորիա:Հուշարձաններ այբբենական կարգով
Կատեգորիա:Նիժնի Տագիլի հուշարձաններ
Սենթ Լուիս 2017 (շախմատային մրցաշար)

**Սենթ Լուիս 2016** (**Sinquefield Cup**), միջազգային շախմատային մրցաշար, որն անցկացվել է 2017 թ. օգոստոսի 1-ից 12-ը ԱՄՆ֊ի Միսսուրի նահանգի Սենթ Լուիս քաղաքում։

Մրցաշարի հաղթող է դարձել ֆրանսիացի գրոսմայստեր Մաքսիմ Վաշիե-Լագրավը, ով կարողացավ վաստակել 6 միավոր 9 հնարավորից։

## Մրցանակային ֆոնդ
Մրցանակային ֆոնդը կազմել է 300 000 դոլար.

## Մասնակիցներ

## Մրցափուլեր

## Մրցաշարային աղյուսակ

## Ծանոթագրություններ

## Արտաքին հղումներ
* Մրցաշարի պաշտոնական կայքը 
* Մրցաշարային աղյուսակը chess-results.com կայքում
* Մրցաշարի մասին տեղեկատվություն chesspro.ru կայքում
* Մրցաշարի մասին տեղեկատվություն Saint Louis Chess Club կայքում
* Մրցաշարի մասին տեղեկատվություն chessgames.com կայքում
* Մրցաշարի մասին տեղեկատվություն The Week in Chess կայքում

Կատեգորիա:Լևոն Արոնյանի մասնակցությամբ մրցաշարեր
Կատեգորիա:Սենթ Լուիսի մրցաշարեր
Նիկոլայ Օստրովսկու գրական-հուշային թանգարան

**Նիկոլայ Օստրովսկու պետական գրական-հուշային թանգարան** (), կրթական-մշակութային հաստատություն Ռուսաստանի Կրասնոդարի երկրամասի Սոչի քաղաքում՝ Կորչագին 4 հասցեում։

## Պատմություն
Նիկոլայ Օստրովսկու գրական-հուշային թանգարանը բացվել է 1937 թվականի մայիսի 1-ին։ Թանգարանը զբաղեցնում է 1018 քառակուսի մետր տարածք, ունի 550 մ2 ցուցահանդեսային տարածք, ավելի քան 37 հազար թանգարանային նմուշ, այդ թվում հազվագյուտ արժեքավոր գրքեր, կենցաղային իրեր, XIX դարի վերջի 20-րդ դարասկզբի կիրառական արվեստի նմուշներ, փաստաթղթեր, սրբապատկերներ, խորհրդային դարաշրջանի դրամագիտական նմուշներ, գեղանկարներ, գրաֆիկական աշխատանքներ (ներկայացված են Ա. Յա. Կրավչենկոյի, Եվգենի Կիբրիկի, Սավվա Բրոդսկու ստեղծագործությունները)։

Թանգարանն ունի ցուցադրության երեք օբյեկտ՝

***Նիկոլայ Օստրովսկու հուշատուն**՝ կառուցվել է 1935 թվականին որպես ԽՍՀՄ կառավարության նվեր գրողին (ճարտարապետ Յա. Տ. Կրավչուկ). Սոչիի 30-ականներին բնորոշ շենք, Օստրովսկի ընտանիքի իրական վիճակը. եզակի գրադարանը. հազվագյուտ փաստաթղթեր, լուսանկարներ։
***Թանգարանի գրական մաս**՝ շենքը կառուցվել է 1956 թվականին (Ճարտարապետ՝ Ի. Դ. Սպիրին)։ Այնտեղ ներկայացված է Սոչիի գրական պատմությունը՝ կապված Ալեքսանդր Օդոևսկու, Ա. Բեստուժև-Մարլինսկու, Եկատերինա Մոյկովայի, Վալենտինա Դմիտրիևայի, Վլադիմիր Մայակովսկու, Ա. Սերաֆիմովիչի, Մ. Զոշչենկոյի, Վ. Իբների, Ե. Շվարցի անվան հետ։

Թանգարանը պարբերաբար ցուցադրում է արվեստի ցուցանմուշներ Ռուսաստանի կենտրոնական թանգարանների հավաքածուներից, Ռերիխի միջազգային կենտրոնից, մասնավոր հավաքածուներից։

## Ծանոթագրություններ

## Արտաքին հղումներ
* Литературно-мемориальный музей Н. Островского в городе Сочи

Կատեգորիա:Սոչիի թանգարաններ
Կատեգորիա:1937 հիմնադրված թանգարաններ
Կատեգորիա:1937 հիմնադրումներ Ռուսաստանում
Կատեգորիա:Ռուսաստանի մշակութային ժառանգության օբյեկտներ
Կատեգորիա:Կենսագրական թանգարաններ
Գոհաբանության օր (Կանադա)

**Գոհաբանության օր** (, ) Կանադայում պետական տոն, որն անցկացվում է ամեն տարվա օգոստոս ամսվա երկրորդ շաբաթվա ընթացքում։ Պաշտոնապես ընդունված է Կանադայի պառլամենտի կողմից 1957 թվականի հունվարի 31-ին։ Ի սկզբանե համարվում էր քրիստոնեական տոն, այժմ  ունի համազգային նշանակություն։

## Պատմություն
Ի սկզբանե տոնի պատմությունը սկիզբ է առնում եվրոպական ավանդական բերքի տոնից։ Այն Եվրոպայից տեղափոխվեց օվկիանոսից այն կողմ՝ Հյուսիսային Ամերիկա։ Այդպիսի ավանդույթներ ունեին նաև Հյուսիսային Ամերիկայի աբորիգենները։

1578 թվականին անգլիացի ծովագնաց Մարտին Ֆռոբիշերի որոշմամբ ապագա Կանադայի տարածքում կատարվեց Գոհաբանության օրվա առաջին օֆիցյալ տոնակատարություններից մեկը։ Նույն թվականին նրա Հյուսիս-Արևմտյան անցուղու փնտրտուքներն ավարտվեցին ձախողությամբ, արշավախմբի մի մասը մահացավ, իսկ մյուսները, մնալով ողջ, ստիպված էին ափ իջնել։ Այսպիսով տեղի ունեցած առաջին տոնված Գոհաբանության օրը դարձավ և բերքի տոն, և մահից ձերբազատվելու տոն։

XVII դարի սկզբում՝ Կանադայի ապագա տարածքում, Գոհաբանության օրը նշվել է նաև առաջին ֆրանսիացի ներգաղթյալների կողմից՝ Սամուել դե Շամպլենի գլխավորությամբ։

## Մեր ժամանակներ
Մեր օրերում Գոհաբանության օրը նշվում է Կանադայի տարածքի մեծ մասում։ Բացառություն են Նոր Շոտլանդիա ու Նյուֆաունդլենդ և Լաբրադոր պրովինցյաները։ Տոնը ընդունվում է Կանադայի բոլոր պետական կազմակերպությունների կողմից։

Սովորաբար տոնական օրերը առիթ են դառնում ընտանեկան հանգստի համար։ Չնայած դրան, որ պաշտոնապես տոնը նշվում է երկուշաբթի, տոնական ընթրիքը կարող է կազմակերպվել եռօրյա ուիքենդի յուրաքանչյուր օրում։ Ընթրիքի համար պատրաստում են ավանդական ուտեստներ, որոնք պատրաստվել են առաջին ներգաղթյալների կողմից։ Այդպիսի ուտեստներ են լցոնած հնդկահավը և դդմային կականդակները։

Ի տարբերություն ԱՄՆ-ի, Կանադայում բացակայում են Գոհաբանության օրը կատարվող տոնահանդիսությունները։ Այնուամենայնիվ Գոհաբանության օրը համընկնում է գարեջրային փառատոնի հետ։ Այն անցկացվում է Կիտչեր և Ուոտերլու քաղաքներում և հեռարձակվում է հեռուստատեսությամբ։

## Ծանոթագրություններ

## Արտաքին հղումներ
* Գոհաբանության օրը Կանադայում
* Կանադայի տոները 
* Գոհաբանության օր 

Կատեգորիա:Երախտագիտության օր
Կատեգորիա:Կանադայի մշակույթ
Կատեգորիա:Կանադայի տոներ
Կատեգորիա:Շարժական տոներ
Կատեգորիա:Քրիստոնեական տոներ
Կանադայի խորհրդարան

մինի|աջից|280x280փքս|Կանադայի խորհրդարանական սրահը
**Կանադայի խորհրդարան** (, )` Կանադական Ֆեդերալական կանոնադրական մարմին։ Նստավայրն է համարվում Օտտավա մայրաքաղաքում գտնվող խորհրդարանական սրահը։

## Անձնակազմ
Պառլամենտը կազմված է թագուհուց, Սենատից և Հասարակությունից՝ այսպես կոչված «Թագուհիմ խորհրդարանում է» (Queen-in-Parliament):

Թագուհուն ներկայացնում է Կանադայի նահանդապետը։ Նա նշանակում է սենատի 105 անդամներին՝ վարչապետի խորհուրդով։ 305 պատգամավորներին նշանակում են քվեարկությամբ։
 
Համայնքների պալատը խորհրդարանի շարժիչ մարմինն է է։ Սենատը շատ հազվադեպ է չեղյալ համարում կանոնադրական ծրագրերը, որոնք առաջ են քաշել ստորին պալատը։ Թագուհին հավաստիացնում է կանոնադրական ծրագրերը, որոնք ընդունում է խորհրդարանը։

Վարչապետը և կառավարությունը պարտավոր են ունենալ պատգամավորների մեծամասնության աջակցությունը։

Այսoր նիստի է ներկայանում խորհրդարանի քառասուններորդ անձնակազմը։

## Պատկերասրահ

Պատկեր:Parliament of Canada (Central Block).jpg|մինի|Պառլամենտի կենտրոնական հատված
Պատկեր:Parliament of Canada (Central Block) 2.JPG|մինի|Պառլամենտի կենտրոնական հատված
Պատկեր:Parliament of Canada (West Block).JPG|մինի|Պառլամենտի արևմտյան հատված
Պատկեր:Parliament of Canada (Confederation Building).JPG|մինի|Կոնֆեդերանցիայի շենք
Պատկեր:Parliament Centre Block from the south east corner.JPG|մինի|Կենտրոնական հատված, տեսարան հարավարևմտյան կողմից
Պատկեր:Parliament Centre Block (view from La Promenade Building).JPG|մինի|Կենտրոնական հատված, տեսարան La Promenade Building—ից
Պատկեր:Centennial Flame.JPG|մինի|Անմար կրակ
Պատկեր:East Block of the Canadian Parliament.JPG|մինի|Պառլամենտի արևելյան հատված
Պատկեր:East Block of the Canadian Parliament 2.JPG|մինի|Պառլամենտի արևելյան հատված


## Ծանոթագրություններ

## Արտաքին հղումներ
* Պաշտոնական կայք 
* The History of the Maces of the British and Canadian Parliaments 
* Կանադայի խորհրադարանը քաղաքական ատլասի վրա 
* House of Commons Table Research Branch. (2005). ''Précis of Procedure''. 
* Thomas, Paul G. (2004). «Parliament, Canadian.» 

Կատեգորիա:Կանադայի քաղաքականություն
Նիժնի Տագիլի մետաղագործների հուշարձան

**Նիժնի Տագիլի մետաղագործների հուշարձան** (), հուշարձան Ռուսաստանի Դաշնության Սվերդլովսկի մարզի Նիժնի Տագիլ քաղաքում։ Տեղադրվել է Լիսյա լեռան ստորոտին` Լեռնագործարանային տեխնիկայի պատմության գործարան-թանգարանի դիմաց, քաղաքի Լենինյան շրջանում։

## Պատմություն
Նիժնի Տագիլի մետաղագործների հուշարձանի վայրն ընտրվել է ոչ անմիջապես. առաջարկվել են քաղաքի պատմական մասը, մետաղագործական կոմբինատի հարևանությամբ գտնվող վայրը և նույնիսկ Կայարանամերձ հրապարակը, որտեղ մինչ օրս պահպանվել է պատվանդանը։ Բայց ի վերջո ընտրվել է Լիսյա լեռան ստորոտին գտնվող տեղամասը` Դեմիդովյան գործարանի արտադրական շինությունների դիմաց։ Հուշարձանի հիմնադրումը հարմարեցված է եղել Նիժնի Տագիլի մետալուրգիական կոմբինատի (ՆՏՄԿ) 70-ամյակին և տեղի է ունեցել 2010 թվականի հոկտեմբերի 16-ին։

Հուշարձանի բացման հանդիսավոր արարողությանը մասնակցել են Նիժնի Տագիլի ղեկավար Վալենտինա Իսաևան, «Եվրազ» ընկերության փոխնախագահ Դմիտրի Սոտնիկովը, ՆՏՄԿ ԲԲԸ-ի կառավարիչ տնօրեն Ալեքսեյ Կուշնարյովը, ինչպես նաև Նիժնի Տագիլի մետալուրգիական կոմբինատի աշխատակիցները և քաղաքի հանրության ներկայացուցիչները։

## Նկարագրություն
մինի|ձախից|Հուշարձանի վերին հատվածը խոշոր պլանով
Հուշարձանի հեղինակն է նիժնիտագիլցի քանդակագործ, Ռուսաստանի նկարիչների միության անդամ Վլադիմիր Պավլենկոն։ Հուշարձանը կազմված է երեք միակտուր մոխրագույն գրանիտից, որոնք տեղադրված են բետոնե պատվանդանի վրա։ Պատվանդանը երեսպատված է խամքարով. հենց այդ քարով է կառուցվել Դեմիդովյան գործարանը։ Երեք միակտուրները մարմնավորում են կապը անցյալի, ներկայի և ապագայի մետաղագործների միջև։ Հուշակոթողի վերևում պարագծով պատկերված են բանվորների պատկերաքանդակները և կրակ, որոնք ձուլված են կռած պղնձից։ Հուշարձանի բարձրությունը 14 մետր է։

Կոթողը շրջապատված է ցանկապատով, նրա ուղղությամբ տանում է լայն սանդուղքը։

## Աղբյուրներ
* 
* 
* 
* 

Կատեգորիա:2010 հիմնադրումներ Ռուսաստանում
Կատեգորիա:Հուշարձաններ այբբենական կարգով
Կատեգորիա:Նիժնի Տագիլի հուշարձաններ
Shueisha

**Shueisha** (), ճապոնական կազմակերպություն։ Shueisha-ն հիմնվել է 1925 թվականին որպես Shogakukan կազմակերպության ստորաբաժանում։ 1926 թվականին Shueisha-ն բաժանվել Shogakukan-ից և դարձել անկախ կազմակերպություն։ Shueisha ճյուղ՝ **Jump Comics**-ը համարվում է Ճապոնիայում մանգայի  խոշոր հրատարակիչ։

1968 թվականին Shueisha-ն առաջին անգամ հրատարակել է *[[Weekly Shonen Jump]]* ամսագիրքը, որը աշխարհում դարձավ մանգային նվիրված ամենահայտնի և հանրաճանաչ ամսագիրը։ *[[Weekly Shonen Jump]]* ամսագիրը նախաձեռնում է և շնորհում է Տեձուկիի մրցանակը, որին արժանանում են սկսնակ մանգակաները։

1973 թվականին Shueisha-ն հիմնել է Hakusensha կազմակերպությունը, որը նույնպես համարվում է մանգայի հաջող հրատարակիչ։

Shogakukan-ի հետ միասին՝ Shuehaia-ն կառավարում է Viz Media հրատարակչությամբ, որը մանգա է հրատարակում Հյուսիսային Ամերիկայում։

## Մանգաներ, որը հրատարակել է Shueisha
* *Alichino*
* *Bakuman*
* *Beet the Vandel Buster*
* *Binbougami ga!*
* *Bleach*
* *Blue Exorcist*
* *Bobobo-bo Bo-bobo*
* *Buso Renkin*
* *Captain Tsubasa*
* *City Hunter*
* *Cowa!*
* *Death Note*
* *D.Gray-man*
* *Dr. Slump*
* *Dragon Ball*
* *Dragon Drive*
* *DNA²*
* *Elfen Lied*
* *Gantz*
* *Gokusen*
* *Golden Boy*
* *Hikaru no Go*
* *Hunter × Hunter*
* *Ichigo 100%*
* *I"s*
* *Kamikaze Kaito Jeanne*
* *Lovely complex*
* *Mint na Bokura*
* *Nana*
* *Naruto*
* *One Piece*
* *Penguin Brothers*
* *Papa no Iukoto o Kikinasai!*
* *Read or Die*
* *Rurouni Kenshin*
* *Saint Seiya*
* *Shadow Lady*
* *Shaman King*
* *Skyhigh*
* *The Prince of Tennis*
* *Video Girl Ai*
* *Zetman*

## Shueisha-ի ամսագրերը
* *[[Akamaru Jump]]*
* *[[Bessatsu Chorus]]*
* *[[Bessatsu Margaret]]*
* *[[Bessatsu You]]*
* *[[Business Jump]]*
* *[[Chorus]]*
* *[[Cobalt]]*
* *[[Cookie]]*
* *[[Cookie Box]]*
* *[[Cookie Fresh]]*
* *[[Crimson Comics]]*
* *[[Deluxe]]*
* *[[Deluxe Margaret]]*
* *[[Eyes Comics]]*
* *[[Margaret]]*
* *[[Ribon]]*
* *[[Ribon Bikkuri]]*
* *[[Ribon Original]]*
* *[[Select You]]*
* *[[Shonen Jump]]*
* *[[Super Jump]]*
* *[[Tokumori]]*
* *[[The Margaret]]*
* *[[Ultra Jump]]*
* *[[V Jump]]*
* *[[You]]*
* *[[Young Jump]]*
* *[[Young You]]*
* *[[Young You Colors]]*

## Ծանոթագրություններ

## Արտաքին հղումներ
* Shueisha-ի պաշտոնական կայքը 

Կատեգորիա:1925 հիմնադրումներ Ճապոնիայում
Հոմեր Վանյան

**Հոմեր Ռուբենի Վանյան** (), բանասեր, թարգմանիչ, լրագրող, ԽՍՀՄ (1991), ԼՂԻՄ (1991) և Արցախի ժուռնալիստների միությունների անդամ։

## Կենսագրություն
Ավարտել է Ադրբեջանի Վ. Ի. Լենինի անվան պետական մանկավարժական ինստիտուտի պատմաբանասիրական ֆակուլտետը և ստացել պատմության, հայոց լեզվի և գրականության ուսուցչի որակավորում (1963)։

Աշխատել է Մարտակերտի ՄՏԿ-ում (1956-1958), Մարտակերտի շրջանի Գյուլաթաղ, Կուսապատ և Մարաղա գյուղերի դպրոցներում՝ որպես հայոց լեզվի և գրականության ուսուցիչ (1963-1964), Ասկերանի շրջանի Սզնեք գյուղի 8-ամյա դպրոցում (1964-1965), ԼՂԻՄ պատմաերկրագիտական թանգարանի գիտաշխատող, ավագ գիտաշխատող (1965-1967), ԼՂԻՄ ռադիոհաղորդումների պետական կոմիտեում` որպես ռադիոհաղորդավար, խմբագիր, ավագ խմբագիր (1967-1988), գրական-գեղարվեստական հեռուստահաղորդումների, տեղեկատվության խմբագրության խմբագիր (1988-1995), ադրբեջաներեն ռադիոհաղորդումների ստեղծագործական միավորումում՝ որպես խմբագիր (1997-1998), «Մարտիկ» թերթի խմբագրությունում՝ որպես թարգմանիչ, խմբագրի տեղակալ, թղթակից, սրբագրիչ (1993-2006)։

## Գրականություն
# Լրագրողական հանրագիտակ, Ստեփանակերտ, Արցախի ժուռնալիստների միություն, 2012 (էջ 261-262)։
# Արցախցի անվանի գործիչներ։ Գիրք II (Մարտակերտի շրջան), Ստեփանակերտ, Արցախի գիտական կենտրոն, «Դիզակ պլյուս» հրատ. տպ-ն, 2021 (էջ 231)։

## Ծանոթագրություններ

Կատեգորիա:Ադրբեջանի պետական մանկավարժական համալսարանի շրջանավարտներ
Կատեգորիա:Արցախի ժուռնալիստների միության անդամներ
Կատեգորիա:Կոճողոտ գյուղում ծնվածներ
Կատեգորիա:Հայ բանասերներ
Կատեգորիա:Հայ թարգմանիչներ
Կատեգորիա:Հայ լրագրողներ
Աքսել Վերներ

**Աքսել Վերներ** (, ), արգենտինացի պրոֆեսիոնալ ֆուտբոլիստ։ Ներկայումս Ատլետիկո Մադրիդից վարձավճարով հանդես է գալիս Հուեսկայի կազմում։ Խաղում է դարպասապահի դիրքում։

## Ակումբային կարիերա
### Ատլետիկո Ռաֆաելա
Վերները իր պրոֆեսիոնալ ֆուտբոլիստի կարիերան սկսել է Ատլետիկո Ռաֆաելայում։ Իր պրոֆեսիոնալ դեբյուտը նշեց 2015 թվականի օգոստոսի 10-ին՝ Արգենտինայի գավաթի Դեպորտիվո Մերլոյի դեմ խաղում։ Առաջնությունում իր առաջին հանդիպումը անցկացրեց 2015 թվականի հոկտեմբերի 3-ին՝ Արսենալ Սարանդիի դեմ խաղում։ 2016 թվականի մարտից արգենտինացին դարձավ թիմի հիմնական դարպասապահը։ Ատլետիկո Ռաֆաելայի կազմում Վերները անցկացրեց 11 հանդիպում՝ բաց թողելով 22 գնդակ։

### Ատլետիկո Մադրիդ
2016 թվականի օգոստոսի 20-ին Վերները 5 տարվա պայմանագիր կնքեց Ատլետիկո Մադրիդի հետ, ինչից հետո 1 տարվա վարձավճարով միացավ Բոկա Խունիորսին։ Իր դեբյուտը Բոկա Խունիորսի կազմում նշեց 2016 թվականի դեկտեմբերի 11-ին՝ Ռիվեր Փլեյթի դեմ խաղում։ Նա թիմի մեկնարկային կազմում խաղադաշտ դուրս եկավ նաև դեկտեմբերի 18-ին՝ Կոլոնի դեմ խաղում։

Իր պաշտոնական դեբյուտը Ատլետիկո Մադրիդի կազմում Վերները նշեց 2018 թվականի մարտի 8-ին՝ Եվրոպայի Լիգայի Լոկոմոտիվի դեմ խաղում։ Նա թիմի հիմնական կազմում խաղադաշտ դուրս եկավ նաև մարտի 15-ին՝ Լոկոմոտիվի դեմ պատասխանի դեմ խաղում։ Իր առաջին հանդիպումը Լա Լիգայում Վերները անցկացրեց ապրիլի 29-ին՝ խաղադաշտ դուրս գալով Դեպորտիվո Ալավեսի դեմ խաղում։

2018 թվականի հուլիսի 11-ին Վերները 1 տարվա վարձավճարով տեղափոխվեց Հուեսկա։

## Միջազգային կարիերա
2013 թվականին Վերները Արգենտինայի մինչև 17 տարեկանների հավաքականի կազմում մասնակցեց աշխարհի առաջնությանը։ Նա մասնակցեց առաջնության միայն 1 հանդիպման՝ նոյեմբերի 8-ին խաղադաշտ դուրս գալով Շվեդիայի դեմ խաղում, որում Արգենտինան պարտվեց 4-1 հաշվով։

2016 թվականի հուլիսի 1-ին Վերները հրավիրվեց Արգենտինայի օլիմպիական հավաքական՝ մասնակցելու 2016 թվականի ամառային Օլիմպիական խաղերին՝ փոխարինելու Ավգուստո Բատալիային, ով պետք է հանդես գար իր ակումբի կազմում։ Օլիմպիական խաղերի ժամանակ Վերները չանցկացրեց ոչ մի հանդիպում։

## Կարիերայի վիճակագրություն
### Ակումբային վիճակագրություն
*2018 թվականի օգոստոսի 14-ի դրությամբ*

## Նվաճումներ
### Ակումբային

;**Բոկա Խունիորս**

* Արգենտինայի առաջնություն․ 2016–17

**Ատլետիկո Մադրիդ**

* ՈՒԵՖԱ Եվրոպայի Լիգա․ 2017–18

## Ծանոթագրություններ

## Արտաքին հղումներ
* Վերների պաշտոնական Տվիտերի էջը
* Վերների պաշտոնական Ինստագրամի էջը
* Վերները transfermarkt-ում
* Վերները soccerbase.com-ում
* Վերները WhoScored.com կայքում
* Վերները Ատլետիկո Մադրիդի պաշտոնական կայքում
* Վերները Լա Լիգայի պաշտոնական կայքում
* Վերները ՈՒԵՖԱ-ի պաշտոնական կայքում
* Վերները ՖԻՖԱ-ի պաշտոնական կայքում 

Կատեգորիա:Ատլետիկո Մադրիդի ֆուտբոլիստներ
Կատեգորիա:Ատլետիկո Ռաֆաելայի ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Բոկա Խունիորսի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ուեսկայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ